**Nr. ............... / ............... .2024**

**RAPORT**

**privind rezultatele actiunilor de control privind verificarea respectării legislaţiei în vigoare în domeniul suplimentelor alimentare, alimentelor cu adaos de vitamine, minerale și alte substanțe precum şi al menţiunilor nutriţionale şi de sănătate înscrise pe aceste produse alimentare**

 În conformitate cu Planul naţional de acţiuni tematice de control în sănătate publică, aprobat de ministrul Sănătății pentru anul 2024, precum şi a responsabilităţilor Ministerului Sănătăţii în domeniul alimentelor, Inspecţia Sanitară de Stat din cadrul Ministerului Sănătăţii a dispuns organizarea, în perioada **08.04.2024 – 26.04.2024 a** **acţiunii tematice privind verificarea respectarii legislației în vigoare în domeniul suplimentelor alimentare din aria de responsabilitate a Ministerului Sănătății și al alimentelor cu adaos de vitamine, minerale și alte substanțe.**

 Acţiunile de control au constat în principal în verificarea respectării prevederilor:

* Regulamentului (UE) nr. 625/2017 privind controalele oficiale şi alte activităţi oficiale efectuate pentru a asigura aplicarea legislaţiei privind alimentele şi furajele, a normelor privind sănătatea şi bunăstarea animalelor, sănătatea plantelor şi produsele de protecţie a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 şi (UE) 2016/2031 ale Parlamentului European şi ale Consiliului, a Regulamentelor (CE) nr. 1/2005 şi (CE) nr. 1099/2009 ale Consiliului şi a Directivelor 98/58/CE, 1999/74/CE, 2007/43/CE, 2008/119/CE şi 2008/120/CE ale Consiliului şi de abrogare a Regulamentelor (CE) nr. 854/2004 şi (CE) nr. 882/2004 ale Parlamentului European şi ale Consiliului, precum şi a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE şi 97/78/CE ale Consiliului şi a Deciziei 92/438/CEE a Consiliului (Regulamentul privind controalele oficiale),
* Regulamentul (CE) nr. 1924/2006 privind menţiunile nutriţionale şi de sănătate înscrise pe produsele alimentare,
* Legii nr. 56/2021 privind suplimentele alimentare,
* Ordinului MS nr. 1069/2007 pentru aprobarea Normelor privind suplimentele alimentare, cu modificările și completările ulterioare,
* Ordinului MAPDR/MS/ANSVSA nr. 1228/244/63/2005 privind prelucrarea, procesarea şi comercializarea plantelor medicinale şi aromatice utilizate ca atare, parţial procesate sau procesate sub formă de suplimente alimentare predozate, conform competenţelor,

* Ordinului MS nr. 369/61/291/ 2010 pentru aprobarea Normelor metodologice privind introducerea pe piaţă a alimentelor la care s-au adăugat vitamine, minerale şi alte substanţe,
* Regulamentului (CE) nr. 1881/2006 de stabilire a nivelurilor maxime pentru anumiți contaminanți din produsele alimentare, forma consolidată,
* Regulamentului (CE) nr. 629/2008 de modificare a Regulamentului (CE) nr. 1881/2006 de stabilire a nivelurilor maxime pentru anumiţi contaminanţi din produsele alimentare
* Regulamentului (CE) nr 333/2007 de stabilire a metodelor de prelevare a probelor şi de analiză pentru controlul oficial al nivelurilor de plumb, cadmiu, mercur, staniu anorganic, 3-MCPD şi benzo(a)piren din produsele alimentare,
* Ordinul nr. 976/1998 pentru aprobarea Normelor de igienă privind producţia, prelucrarea, depozitarea, păstrarea, transportul şi desfacerea alimentelor, cu modificările și completările ulterioare,
* Hotărârii Guvernului nr. 355/2007 privind supravegherea sănătăţii lucrătorilor, cu modificările şi completările ulterioare şi ale Ordinului MS nr. 1225/5031/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă,
* Ordinului Ministrului Sănătății și al Ministrului Educaţiei nr.2.209 / nr. 4.469/2022 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.

 **Totodată, în cadrul acțiunii tematice de control s-a prelevat 1 probă/judet, respectiv municipiul București din suplimente alimentare, pentru determinarea contaminanților Pb și Cd și contraprobe.**

 Prelevarea probelor de suplimente alimentare pentru determinare de PB și Cd a avut în vedere prevederile Regulamentului (CE) nr 333/2007 de stabilire a metodelor de prelevare a probelor şi de analiză pentru controlul oficial al nivelurilor de plumb, cadmiu, mercur, staniu anorganic, 3-MCPD şi benzo(a)piren.

 Astfel, conform raportărilor primite de la direcțiile de sănătate publică **au fost prelevate un număr de 42 probe pentru determinare Pb si 42 probe pentru determinare Cd.** Până la data prezentei **nu au fost raportate rezultatele determinărilor**, urmând ca la primirea buletinelor de analiză, în funcție de rezultate, inspectorii sanitari să dispună măsurile care se impun, conform competențelor.

 **Acţiunile de control au urmărit, în principal următoarele aspecte:**

**1.**Notificarea suplimentelor alimentare si a alimentelor cu adaos de vitamine, minerale și alte subtanțe.

**2. Cerinte sanitare**

2.1Circuite functionale pe flux tehnologic, în cazul unitatilor producătoare

2.2 Respectarea conditilor igienico- sanitare din spațiile de depozitare

2.3 Respectarea conditiilor de depozitare a materiilor prime, a produselor finite.

**3**.**Cerintele de etichetare, prezentare si reclamă**

**4.Documentele care să ateste ca se respecta regulile de buna practica si /sau standardele de calitate ale alimentelor, in cazul unitatilor producătoare,**

**5.Implementarea HACCP în cazul unităților producătoare:**

Verificarea punctelor critice de control.

**6. Documente**,după caz:

a. verificarea procedurii privind masuri in caz de neconformitate a produsului finit.

b. documentele de proveniență ;

c. buletine de analiza / rapoarte de încercari ( pentru materii prime si produs finit ) eliberat de un laborator acreditat

- fisa de prezentare a produsului, lista ingredientelor produsului,

- declaratie de conformitate pentru ambalaj, întocmit conform legislatiei în vigoare.

**7. Verificarea efectuarii cursurilor privind noțiunile fundamentale de igienă;**

**8. Verificarea privind sănătatea lucrătorilor.**

**9. Verificarea respectării legislației mentiuni nutritionale/de sanatate inscrise pe eticheta produselor verificate**.

 **În urma controalelor, pentru deficientele constate s-au aplicat 68 sancțiuni contravenționale,** din care:

* **avertismente = 21,**
* **amenzi = 47**
* **valoare totală – 181.700 lei.**

**Au fost scoase din consum:**

* **7742 bucăți suplimente alimentare neconforme,** dintre care **44 bucati** **suplimente alimentare** pentru nerespectarea cerintelor de etichetare (DSP Prahova-21 buc., DSP Cluj- 23 buc si **7.698 bucati suplimente alimentare** pentru utilizarea neconforma a unor mentiuni de sănătate.( DSP Iasi- 33 buc., DSP Mures-2.357 buc., DSP Prahova-5.136 buc. și DSP Bucuresti-172 buc.).
* **47, 257 kg alimente cu adaos de vitamine si minerale** (retrase de: **DSP Covasna** – **42,632 kg** reprezentand 584 bucati și **DSP Sibiu** – **4,625 kg**., reprezentand un număr de 37 buc. a 125 g/buc, din produsul Dropsuri cu cremă cu miere cu vitamina C la 125 g,
* **8 litri alimente cu adaos de vitamine si minerale** ( DSP Arad a retras 8 litri băutură rehidratantă, reprezentata de 2 bucăţi din sortimentul bautura rehidratanta cu aromă de Meta Moon (2x500 ml) şi 14 bucăţi din sortimentul bautura rehidratantă cu aromă de Ice Pop (14x500 ml).
1. **În domeniul suplimentelor alimentare au fost efectuate un număr de 447 controale**, dintre care:
* **30 controale la producători** (Buzău -1, Cluj – 5, Dâmbovița -1, Hunedoara -1, Iași-5, Ilfov-1, Maramureș-1, Mureș-2, Neamț-1, Prahova-1, Sibiu-1, Suceava-1, Timiș-2, București-7)
* **39 controale la distribuitori/importatori**,
* **378 controale la retaileri**.
* **Din punct de vedere al notificării suplimentelor alimentare de către persoana responsabilă cu punerea pe piață** s-au constatat următoarele:

 Au fost verificate un număr de **1.324 suplimente alimentare din care 15 suplimente alimentare erau necorespunzătoare,** astfel:

* **1 supliment alimentar nu era notificat** de persoana responsabilă cu punerea pe piață a acestuia ( **DSP Harghita**-1 supliment alimentar, stocul existent a fost blocat de inspectorii sanitari din cadrul DSP Harghita, pâna la realizarea notificării acestuia, conform legislatiei în vigoare);
* **1 supliment alimentar nu era înregistrat în lista suplimentelor alimentare** ( DSP Alba -1 ). Inspectia Sanitara de Stat a dispus efectuarea unui control si dispunerea masurilor care se impun.
* **10 suplimente alimentare** **erau necorespunzatoare în ceea ce priveste etichetarea, prezentarea si publicitatea**, astfel:

 - **1 supliment alimentar** nu respecta cerintele de etichetare privind **numele categoriilor de nutrienți sau de substanțe** ce caracterizează produsul ori o indicatie a naturii acestor nutrienți sau substanțe **(DSP Arges-1 supliment alimentar***, cutie cu trei tipuri de capsule : 30 cps. Esență Lipofilă, 60cps. Esență Hidrofilă, 30. cps. Vitamina C în care* ***o parte dintre ingrediente sunt vitamine sau compuși cu minerale, iar concentrația acestora nu este specificată pe eticheta în limba română ( aplicată peste ambalajul original inscripționat în limba maghiară).***

Inspectia Sanitara de Stat a dispus efectuarea unui control si dispunerea masurilor care se impun. În urma controalelor a fost aplicată o sancțiune contraventională cu avertisment, precum și masura completarii etichetei produsului cu informatiile care se regaseau pe partea internă a capacului cutiei.

- pe eticheta a **1 supliment alimentar** **nu se specificau cantitățile de substanțe nutritive sau alte substanțe declarate pentru o portie de produs** recomandata pentru consumul zilnic (DSP Hunedoaraa constatat pentru 1 supliment alimentar, neconformități privind etichetarea, astfel: gramajul ingredientelor spirulină, l-tirozină și vitamina E trecute pe eticheta produsului finit nu corespunde cu gramajele aprobate din standardul de firmă,

- pe eticheta a **1 supliment alimentar, nu era specificata în limba româna, concentratia vitaminelor sau compusilor cu minerale** (DSP Arges),

- pe eticheta a **1 supliment alimentar** erau înscrise **mentiuni ce atribuiau produsului proprietati de prevenire, tratare sau vindecare** a unei boli umane **( DSP Alba),**

**- 3 suplimente alimentare de import nu prezentau eticheta în limba romana,** (**DSP Mures** a identificat 3 suplimente alimentare ce aveau înscrise pe eticheta sintagmele “DIETARY SUPPLEMENT” și “FOR HEART HEALTH”).

* Totodata,din punct de vedere al cerintelor privind **publicitatea suplimentelor alimentare, DSP Mures** a raportat **3 suplimente alimentare neconforme.**

* Din punct de vedere al **mențiunilor nutitionale și/sau de sănătate înscrise pe suplimentele alimentare,** au fost identificate un numar de 408 suplimente alimentare cu mentiuni nutritionale/ de sănătate,dintre care: **15 suplimente alimentare erau neconforme**, după cum urmează:
* **un numar de 3 suplimente alimentare au fost neconforme** din punct de vedere al utilizarii **mentiunilor nutritionale (DSP Mures** - 3suplimente alimentare cu mențiuni nutriționale neautorizate, care nu se regăsesc în Regulamentul UE nr.1924/2006, respectiv:
* Vitamina D 1500 – “DIETARY SUPPLEMENT”
* Acid folic-“DIETARY SUPPLEMENT”
* Magnezium +Vitamina B6-“DIETARY SUPPLEMENT”;
* **un număr de 12 suplimente alimentare au fost neconforme din punct de vedere al utilizării mențiunilor de sănătate** înscrise pe eticheta acestora, respectiv:
1. DSP Arges **-** a raportat **1** **supliment alimentar neconform,** deoarece, pe etichetă și în prospect apar o serie de afirmații care pot fi considerate mențiuni de sănătate, legate de rolul borului în organism. Nici în Registrul EU al mențiunilor de sănătate, nici în regulamentul UE 432/2012, nu au fost autorizate mențiuni referitoare la Bor sau la Fructoboratul de calciu. Inspectia Sanitara de Stat a dispus efectuarea unui control si dispunerea masurilor care impun. Controlul a fost efectuat de DSP Maramures care a aplicat sanctiune contraventionala și a dispus retragerea de la comercializare a produsului și reetichetarea acestuia, conform legislației în vigoare.
2. DSP Bacău **-** a raportat **2** **suplimente alimentare neconforme,** deoarece:
* pe etichetă erau înscrise mențiunile ”Magneziul reglează sensibilitatea la insulină și presiune arterială, are efect antioxidant”, mențiuni ce pot fi considerate mențiuni de sănătate dar care nu se regăsesc în anexa mențiunilor de sănătate permise, conform Reg. (CE) nr. 432/2012 și nici în Registrul UE al mențiunilor nutriționale și de sănătate referitoare la alimente ca fiind autorizate;
* pe eticheta unui supliment alimentar era înscrisa mentiunea “L-Arginina contribuie la circulația normală a sângelui, creșterea masei musculare, menținerea și refacerea organismului după efort fizic prelungit, susținerea spermatogenezei și microcirculației pelvine locale, eliminarea amoniacului din organism”, mențiune de sănătate care nu se regăsește în anexa mențiunilor de sănătate permise, conform Reg. (CE) nr. 432/2012 și nici în Registrul UE al mențiunilor nutriționale și de sănătate referitoare la alimente ca fiind autorizate.

 Pentru neconformitatile de mai sus, DSP Bacău a dispus măsura retragerii de la comercializare a produselor existente în stoc (total 0,283 Kg.).

1. DSP Iasi **-** a raportat **2** **suplimente alimentare neconforme, în sensul ca**  mențiunile de sănătate erau utilizate neconform ambele aveau aceleași ingrediente, însă fără a se preciza cărui ingredient îi corespunde mențiunea de sănătate, înscrierea mențiunilor de sănătate făcându-se la comun pentru toate cele 3 ingrediente înscrise pe etichetă.

 Pentru neconformitatile de mai sus, DSP Iasi a dispus măsura opririi temporare, în vederea reetichetării a produselor existente în stoc (33 bucăți) și aplicat o sancțiune contraventională cu avertisment.

1. DSP Muresa raportat **3** **suplimente alimentare neconforme**, deoarece pe eticheta acestora erau inscripționate următoarele mențiuni de sănătate neautorizate, care nu se regăseau în Regulamentul 432/2012 - Anexa mențiunilor de sănătate permise:
* Acid folic

“Acidul folic contribuie la creșterea țesutului mamar în timpul sarcinii.”

“FOR HEART HEALTH.”

* Vitamina D1500

“FOR HEART HEALTH

* Magnesium +Vitamina B6

“FOR HEART HEALTH.

Măsuri luate: Până la etichetarea corespunzătoare a celor 3 suplimente alimentare verificate, s-au blocat de la comercializare în depozitul unității, produsele aflate în stoc la data controlului (2357 bucăți) și s-a aplicat **1 amendă** **contraventională** conform HGR 723/2011, art.12, alin.1, lit.b și art.12, alin.2, lit.b.

1. DSP Prahovaa raportat **2** **suplimente alimentare neconforme**, astfel:
* pe eticheta a **1 supliment alimentar** se regasește o mențiune de sănătate neconformă și anume „Vitamina D faciliteaza absorbtia si utilizarea optima a calciului în functie de necesitatile organismului.”, sintagma „în functie de necesitatile organismului.” neregasindu-se în mentiunile de sanatate aprobate prin Regulamentul (UE) nr. 432 din 2012,

- pe eticheta a **1 supliment alimentar** se regaseste informatia potrivit careia produsul ”asigura regenerarea rapida a sangelui în special dupa donatiile de sange datorita fierului si vitaminei B12”, mentiune care nu se regaseste in Regulamentul (UE) 432 din 2012.

 Suplimentele alimentare neconforme au fost blocate temporar de la distribuire ( 5137 de bucăți).

**6.** DSP Bucuresti**- a raportat 2 suplimente alimentare neconforme,** după cum urmează:

- Pe eticheta unui supliment alimentar există mențiunile de sănătate "contribuie la circulația normală a sângelui, creșterea masei musculare, menținerea și refacerea organismului după efort fizic prelungit, susținerea spermatogenezei și microcirculației pelvine locale, eliminarea amoniacului din organism" , mentiuni care nu se regăsesc în lista mențiunilor permise de Regulamentul (UE) 432/2012 și nici în Registrul European al mențiunilor nutriționale și de sănătate; a fost aplicată amendă conform HGR 857/2011, art. 42, lit."n" iar produsul a fost oprit de la comercializare până la reetichetare.

- Pe eticheta unui supliment alimentar notificat la CRSP Iași există mențiunile de sănătate "reglează sensibilitatea la insulină și presiunea arterială, are efect antioxidant", mentiuni care nu se regăsesc în lista mențiunilor permise de Regulamentul (UE) 432/2012 și nici în Registrul European al mențiunilor nutriționale și de sănătate; a fost aplicată amendă conform HGR 857/2011, art. 42, lit."n" iar produsul a fost blocat la comercializare, până la reetichetare.

**Menționăm faptul că, în cadrul controalelor în domeniul suplimentelor alimentare au fost aplicate** **un număr total de 20 sancțiuni contravenționale, din care:**

* **avertismente = 9,**
* **amenzi = 11**
* **valoare totală – 43.600 lei.**

Din totalul sanctiunilor contraventionale mai sus mentionate un **numar de 3 sanctiuni** au fost aplicate pentru nerespectarea legislatiei in vigoare referitoare la **mentiunile nutritionale/ sănătate,** din care:

**- nr. avertismente: 1**

**- nr. amenzi-2, in valoare de 14.000 lei.**

**Au fost scoase din consum:**

* **7742 bucăți suplimente alimentare neconforme,** dintre care **44 bucati** **suplimente alimentare** pentru **nerespectarea cerintelor de etichetare** (DSP Prahova-21 buc., DSP Cluj- 23 buc si **7.698 bucati suplimente alimentare** pentru **utilizarea neconforma a unor mentiuni de sănătate**.( DSP Iasi- 33 buc., DSP Mures-2.357 buc., DSP Prahova-5.136 buc. și DSP Bucuresti-172 buc.).

1. **În domeniul alimentelor cu adaos de vitamine și minerale au fost efectuate un număr de 348 controale**, dintre care:
	* + - **8 controale la producători,**
* **20 controale la distribuitori/importatori,**
* **320 controale la retaileri.**

 **Totodată, au fost controlate un număr de 918 produse alimentare din categoria alimente cu adaos de vitamine, minerale și alte substanțe**, după cum urmează:

* **Din punct de vedere al notificării alimentelor cu adaos de vitamine, minerale și alte substanțe** s-au constatat următoarele:

Din cele **918** **alimente cu adaos de vitamine, minerale și alte substanțe controlate, un număr de 34 produse nu erau notificate** de persoana responsabilă privind punerea pe piață a acestora, astfel: DSP Arad – 4, DSP Argeș - 1, DSP Bistrita Nasaud -16, DSP Covasna – 4, DSP Dâmbovița – 1, DSP Harghita-3, DSP Sibiu-1 și DSP Bucuresti – 4, astfel:

 **1.** DSP Arad, în urma verificărilor notificărilor în Registrul alimentelor cu adaos de vitamine și minerale de pe site-ul Ministerului Sănătății, **nu a identificat notificarea** pentru **4 produse alimentare cu adaos de vitamine și minerale**.

1. Ceai Superfruits Immune cu aromă de lămâie şi ghimbir, cu vitamina C adăugată, 40 gr, 20 plicuri, 6 mg/ 100 ml ( 7,5% VNR),

2. Ceai Superfruits Immune, cu aromă de piersici şi portocală, cu vitamina C adăugată, 40 gr, 20 plicuri, vitamina C 6 mg/ 100 ml ( 7,5% VNR),

3. Ceai Superfruits Boost cu aromă de zmeură şi mure, cu vitamina B 6 adăugată, 40 gr, 20 plicuri, vitamina B 6 0,20 mg/ 100 ml ( 14% VNR),

4. Ceai Verde aromatizat cu seleniu adăugat, 40 gr, 20 plicuri, seleniu 6 micrograme/100 ml (11 % VNR ).

Produsele neconforme mai sus amintite, au fost verificate la firma producătoare/distribuitoare de catre DSP Bucuresti care a aplicat 1 sanctiune contraventionala cu amendă și s-a dispus măsura blocării la comercializare a acestora, după cum urmeaza:

- 1781 buc x 40 gr. din produsul Ceai Superfruits Immune cu aromă de lămâie şi ghimbir,

- 669 buc x 40 gr. din produsul Ceai Superfruits Immune, cu aromă de piersici şi portocală

- 265 buc x 40 gr. din produsul Ceai Verde aromatizat cu seleniu adăugat.

**2.** DSP Argeș a raportat faptul că, **1 produs alimentar** cu adaos de vitamine, minerale si alte substanțe nu s-a regasit pe lista de notificari:

- “bomboane tari umplute fără zahăr, cu pituit medical, mentă, ghimbir, extract de rosehips și vitamina C” ,60g. Adaos de vitamina C.

 Inspecția Sanitara de Stat a dispus verificarea produsului neconform de către DSP Covasna pe teritoriul căreia se află firma producătoare; în urma controlului a fost aplicată 1 sanctiune contraventionala cu amenda și s-a dispus măsura rechemării produsului neconform “bomboane tari umplute fără zahăr, cu pituit medical, mentă, ghimbir, extract de rosehips și vitamina C”, 60 gr., de la terți la care acesta a fost distribuit.

**3**. DSP Bistrita Nasaud a raportat un numar de **16 produse alimentare cu adaos de vitamine, minerale si alte substante, necorespunzatoare** din punct de vedere al prevederilor Ordinului MS nr. 369/61/291/2010, referitor la notificarea acestora.

**4**. DSP Covasna - a raportat un numar de **4 alimente cu adaos de vitamine, minerale si alte substanțe** comercializate fără a fi notificate, conform prevederilor Ordinului MS nr. 369/61/291/2010, după cum urmeaza:

- Drops cu gust de măcese cu adaos de Vitamina C, 60gr, , produs in Ungaria

- Drops cu gust de floare de tei cu adaos de Vitamina C, 60gr, produs in Ungaria

- Bomboane cu adaos de vitamina C ,75gr, produs în Ungaria

- Bomboane cu adaos de Vitamina C, 79 gr, produs în Ungaria.

 Pentru neconformitatea mai sus menționată societatea distribuitoare a fost sancționată cu amenda contraventionala, conform HG 857/2011 art. 46 lit. c). Totodată, s - a dispus interzicerea comercializării și rechemarea produselor până la conformarea la prevederile Ordinului MS nr. 369/2010 pentru aprobarea Normelor metodologice privind introducerea pe piaţă a alimentelor la care s-au adăugat vitamine, minerale şi alte substanţe și totodată a fost scoasă cantitatea totală aflată în stoc de 584 bucati.

1. DSP Dâmbovița **a raportat 1 produs alimentar** cu adaos de vitamine, minerale și alte substante, respectiv 1 preparat din brânză proaspătă cu 6 % fructe (3 sortimente: banane, capsuni, caise) , cu adaos de riboflavină, produs în Germania ce nu a fost identificat în Registrul Național al produselor alimentare cu adaos de vitamine și minerale și nici operatorul economic nu a prezentat notificarea pentru acest produs alimentar.

Operatorul economic a prezentat inspectorilor sanitari, solicitarea privind notificarea produsului, transmisa Institutului Național de Sănătate Publică.

**6.** DSP Harghitaa identificatla 1 producator local, **3 sortimente de alimente cu adaos de vitamine, minerale si alte substanțe,** pentru care era demarata procedura de notificare. Societatea a fost sanctionata contraventional cu avertisment și a fost blocată temporar cantitatea de 8 litri.

1. DSP Sibiua identificat la comercializare **1 produs alimentar cu adaos de vitamine care nu a fost notificat în Lista alimentelor cu adaos de vitamine și minerale conform prevederilor Ord MS nr.369/61/291/2010**. S-a trimis adresă către MS-ISS pentru produsul neconform si a fost aplicată 1 sancțiune contravențională respectiv 1 avertisment persoană fizică conform OG 2/2001 coroborat cu HG 857.2011 art.42 lit. p, pentru comercializarea unui produs alimentar care nu a fost notificat la MS.
2. DSP Bucurestia raportat un număr de **4 alimente cu adaos de vitamine, minerale și alte substanțe** ce nu se regăseau notificate în Registrul alimentelor cu adaos de vitamine, minerale și alte substanțe, după cum urmează:

**-** ceai superfruits immune cu aromă de lamâie și ghimbir, cu vitamina C adăugată**”** 40 gr, produs in UK; au fost oprite de la comercializare 1781 buc x 40 gr până la intrarea în legalitate; totodată a fost demarată procedura de rechemare a stocurilor existente la beneficiari;

**-"** ceai superfruits immune cu aromă de piersici și portocală, cu vitamina C adăugată”40 gr, produs în UK; au fost oprite de la comercializare 669 buc x 40 gr până la intrarea în legalitate; totodată a fost demarată procedura de rechemare a stocurilor existente la beneficiari;

**-"** ceai superfruits immune boost cu aromă de zmeură și mure, cu vitamina C adăugată”40 gr, produs în UK; stoc 0 la distribuitor; a fost demarată procedura de rechemare a stocurilor existente la beneficiari;

**-"** ceai verde aromatizat, cu Seleniu adăugat”40 gr, produs in UK; au fost oprite de la comercializare 265 buc x 40 gr până la intrarea în legalitate; totodată a fost demarată procedura de rechemare a stocurilor existente la beneficiari;

 Pentru deficientele de mai sus, a fost aplicată 1 amendă contravențională, conform HGR 857/2011, art. 46, lit."c", pentru punerea pe piață și comercializarea de alimente cu adaos de vitamine și minerale și alte substanțe fără notificare.

* **Din punct de vedere al verificării modului de etichetare al alimentelor cu adaos de vitamine, minerale și alte substanțe,** au fost verificate **918 de produse**, din care **3 produse au fost neconforme,** astfel:
1. DSP Arad,în cadrul verificării produselor alimentare cu adaos de vitamine, minerale și alte substanțe privind respectarea cerinţelor de etichetare, prezentare şi publicitate, conform prevederilor art.7 din Reg. (CE) 1925/2006, pentru **2 produse alimentare** s-a constatat că acestea erau etichetate necorespunzător, după cum urmează:
* pe eticheta a **1 produs alimentar** era înscrisa mentiunea “ **reduc apariţia gripelor şi a virozelor**”. Ca și măsură dispusă a fost blocat temporar de la comercializare stocul existent (16 bucăți).
* **1 produs alimentar** - “Jeleu cu aromă de coacăze” nu era etichetat în limba română. Ca și măsură dispusă s-a blocat temporar de la comercializare, până la etichetarea conformă a produselor alimentare și a fost aplicată sancţiune contravenţională persoană juridică, conform prevederilor HG 857/2011 art. 42 lit. n), pentru neetichetarea produselor alimentare în conformitate cu normele în vigoare.
1. DSP Bucuresti a raportat **1 produs alimentar** cu adaos de vitamine, minerale si alte substante, IAURT CU BANANE” produs in Ungaria, neconform la etichetare privind conținutul de grăsime/100 g menționat pe ambalaj care nu corespunde cu notificarea.
* **Din punct de vedere al verificării mențiunilor nutriționale înscrise pe produsele din categoria alimentelor cu adaos de vitamine, minerale și alte substanțe:**

Din cele **896 alimente cu adaos de vitamine, minerale și alte substanțe care aveau înscrise pe etichetă mențiuni nutriționale/sănătate**, **2** **produse erau necorespunzătoare**, din punct de vedere al:

1. **Condiţiilor specifice de utilizare** **a mențiunii de sănătate** – DSP Bucuresti a raportat că, pe ambalajul **unui produs** alimentar cu adaos de vitamine și minerale iaurt cu banane” produs în Ungaria, există **mentiunea de sănatate „sistem imunitar" fără a se preciza care ingredient aduce acest beneficiu**.
2. **Înregistrării mențiunii nutriționale în Registrul național al mențiunilor nutriționale și de sănătate înscrise în produsele alimentare,** DSP Bucuresti a raportat că pe ambalajul **unui produs** cu adaos de vitamine, minerale și alte substanțe este înscrisă **mentiunea nutitionala "sursa de vitamina C**", care nu se regăsește în Registrul național al mențiunilor nutriționale și de sănătate.

 **Menționăm faptul că în urma controalelor efectuate în domeniul alimentelor cu adaos de vitamine, minerale și alte substanțe au fost aplicate un număr total de 48 sancțiuni contravenționale, din care:**

* **avertismente = 12**
* **amenzi = 36**
* **valoare de 138.100 lei**

**Au fost scoase din consum:**

* **47,257 kg produse neconforme** (retrase de: DSP Covasna – **42,632 kg**, reprezentând 584 bucățide alimente cu adaos de vitamine și mineraleși DSP Sibiu – **4,625 kg)**,
* **8 litri produse neconforme** din categoriaalimente cu adaos de vitamine și minerale ( DSP Arad a retras 8 litri băutură rehidratantă).
1. **Printre alte neconformități identificate cu o frecvență mai mare,** au fost următoarele:
2. Neefectuarea cursurilor privind însușirea noțiunilor funfamentale de igienă, conform prevederilor Ordinului MS nr. 1225/5031/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.
3. Neefectuarea examenelor medicale prevăzute de Hotărârea Guvernului nr. 355/2007 privind supravegherea sănătăţii lucrătorilor, cu modificările şi completările ulterioare.
4. Depozitarea necorespunzătoare a produselor alimentare.

 Precizăm faptul că, în cadrul acţiunilor de control, în cazul identificării de neconformităţi, inspectorii sanitari au informat Inspecția Sanitară de Stat din cadrul Ministerului Sănătății care a transmis adrese direcţiilor de sănătate publică în a căror arie teritorială își are sediul/punctul de lucru, producătorul/distribuitoru/persoanei responsabile de punerea pe piată a produselor neconforme, în vederea dispunerii măsurilor legale care se impun.

De asemenea, pentru asigurarea protecţiei sănătăţii, inspectorii sanitari vor continua acţiunile de control privind verificarea conformităţii alimentelor cu destinaţie nutriţională specială, a suplimentelor alimentare, precum şi a alimentelor cu adaos de vitamine, minerale şi/sau alte substanţe nutritive, vor efectua recontroale la unităţile la care au fost depistate deficienţe de la prevederile legislaţiei în vigoare.